da da la da da en sv da da da da da da da tr sv tr da de en da da da da da da da da da da da da da es da da da da da da da da da da da da da da da da da da da da da da da da da da da da da da da da da da da da da da da da da da da en en en en en da en da en en en da da en en da en en en da da da da da da da da da da nl da sv da da da da da da da da sv da da da da da da da da da da da da da da da da cs da da da da da en da de de en de da da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
9 anti-age tips til 2017
Nytårsfortsætterne er ofte relateret til et sundere liv med bedre mad, færre stimulanser og mere motion. Vi vil jo gerne holde os så godt som muligt, være fulde af vitalitet og have overskud i hverdagen. Men livet er ikke lige let, og naturen trænger ofte til en hjælpende hånd. De følgende tips til anti-age - inklusive den livsvigtige skønhedssøvn - er derfor baseret på en opsummering af tidligere artikler fra denne hjemmeside.
I følge den amerikanske biokemiker Bruce Ames skyldes aldring en proces, hvor der i vid udstrækning er mangel på mikronæringsstoffer. En væsentlig årsag er, at optagelsen og udnyttelsen af mikronæringsstoffer bliver dårligere med alderen. Som følge heraf bliver mange enzymprocesser træge, og cellerne bliver mere skrøbelige og sårbare.
Så selvom vi følger de officielle kostanbefalinger, kan det ofte være vanskeligt at få de optimale mængder af visse næringsstoffer til anti-age og skønhedspleje. Det drejer sig især om Q10, C- og D-vitamin, selen, zink, magnesium og omega-3. Du kan også læse om melatonin, som støtter den livsvigtige skønhedssøvn.
Når vi giver planterne gødning, øger det væksten, og der kommer også flere smukke blomster. Således kan tilskud med særlige næringsstoffer gøre en stor forskel for alle levende organismers trivsel.
1 Q10 booster cellerne og forebygger rynker
Q10 et co-enzym, der indgår i cellernes energiomsætning. Den primære kilde er vores egen produktion, men den falder gradvist fra 20-årsalderen, og mange mærker det især efter 40-50-års alderen. Men det er heldigvis muligt at kompenserer for den faldende egenproduktion, og mange tager da også tilskud med Q10 for at få mere energi. Q10 er desuden en enestående antioxidant, der beskytter celler og kredsløb mod frie radikaler.
Forskere fra International Union of Biochemistry and Molecular Biology (IUBMB) ønskede at få en større indsigt i, hvordan tilskud med Q10 påvirker huden. De udførte derfor et dobbeltblindet, placebokontrolleret forsøg med 33 sunde deltagere, som blev delt op i tre grupper. I en periode på 12 uger fik grupperne enten et dagligt tilskud på 50 ug Q10, på 100 ug Q10 eller identisk placebo (snydemedicin). Forskerne observerede, at tilskud med Q10 medførte:
Mindre sæsonbetinget forværring af hudens elasticitet
Q10 havde ingen signifikant effekt på tilførsel af fugt til huden eller hudens tykkelse. Forsøget er publiceret i Biofactors, august 2016
2 Indre anti-age og halveret risiko for dødsfald
I bund og grund handler naturlig anti-age om at udsætte de indre aldringstegn – herunder åreforkalkning, træthed, demens og i værste fald tidlig død.
Ifølge en banebrydende svensk undersøgelse, KiSel10, kan tilskud med 200 mikrogram Q10 og 200 mikrogram selengær halvere ældres dødelighed og forbedre deres livskvalitet. Undersøgelsen blev publiceret i International Journal of Cardiology 2012.
Kombinationen af Q10 og selen er relevant, da vi danner mindre Q10 med alderen, da jorden i Europa er fattig på selen, og da selen forbedrer effekten af Q10.
Meget tyder desuden på, at der kan være fordele i at begynde tidligere i livet med disse tilskud for at udsætte tidens indre og ydre aldringstegn.
3 Lev længere med tilpas sol og rigelig D-vitamin
Som bekendt får ekstreme soldyrkere flere rynker og øget risiko for hudkræft. Men vi skal endelig have sol, bare uden at overdrive, så vi kan danne D-vitamin fra solens stråler.
Forskere fra King´s College i London har undersøgt 2.160 kvinder i alderen 18-79 år og observeret, at de kvinder, som havde mest D-vitamin i blodet, viste tegn på langsommere aldring af cellerne. Danske forskere fra Herlev Hospital og Københavns Universitet har lavet en anden undersøgelse med 96.000 deltagere, som afslørede en sammenhæng mellem lavt D-vitaminindhold i blodet og tidlig død.
Alle kroppens celler har receptorer for D-vitamin, og det antages at regulere 5-10 procent af vores gener.
Da solen står for lavt i hele vinterhalvåret til at vi selv kan danne D-vitamin, anbefales derfor stærke tilskud i denne periode samt andre situationer, hvor mangler kan opstå.
4 C-vitaminet – til allround skønhedspleje og vedligeholdelse
Vi behøver C-vitamin til dannelse af collagen i bindevævet, der holder sammen på alle kroppens celler. Collagen er særlig vigtig for hudens teint, herunder dens elasticitet, fugtighed og dannelse af nye celler. Ved C-vitaminmangel får collagen en løs struktur.
C-vitaminet har også betydning for immunforsvaret, hjernen, binyrerne og mange andre funktioner, og vitaminet er samtidig en vigtig antioxidant.
Frugt og grønt er gode kilder, men for at få den samme mængde C-vitamin, som findes i en syreneutral tablet med 750 mg, skal man spise cirka 53 æbler.
Frie radikaler bidrager til kroppens forfald, og vores eneste værn er antioxidanter
Frie radikaler er et biprodukt af vores egen vejrtrækning, og mængden øges under aldringsprocesser, stress, inflammationer, forgiftninger, tobaksrøg og bestråling. Frie radikaler er nogle aggressive molekyler, som forårsager celleskader, sygdom og forfald. Vores eneste værn mod de frie radikaler er forskellige antioxidanter, som vitamin A, C og E samt selen, zink, Q10 og en række plantestoffer.
5 Selen gør underværker for hud, hår, negle og muskler
Sporstoffet selen indgår i over 30 selenafhængige proteiner, som findes i alle celler, og som hjælper med at styrke strukturen i hud, hår og negle.
Italienske forskere har fundet, at ældre mennesker med lavt selenindtag er betydelig mere tilbøjelige til at have ringe muskelstyrke i hofter, knæ og hænder, hvilket også øger risikoen for skader ved fald. Ifølge forskerholdet indgår selenoproteinerne i muskelvævets aktivitet, og de modvirker samtidig nedbrydning af muskelvæv forårsaget af frie radikaler. Undersøgelsen er publiceret i American Journal of Clinical Nutrition.
Tilskud med selengær er særlig effektivt, da det indeholder over 30 organiske selenforbindelser, som giver lighed med selenvariationen i selenrig kost og let kan optages og udnyttes af kroppen.
6 Zink og A-vitamin til hud, hår, negle og sårheling
Zink indgår i omkring 200 enzymprocesser og er vigtig for dannelse af nye celler i hud, hår og negle. Zink er en vigtig antioxidant og en forudsætning for, at vi kan udnytte A-vitamin, som også har betydning for hudens beskaffenhed og mange andre funktioner.
Den danske gennemsnitskost bidrager kun med halvdelen af RI, som er 10 mg. Sukker, p-piller, uorganiske jerntilskud og aldringsprocesser kan forringe optagelsen af zink. Tilskud skal endelig være i en organisk form, der giver en god optagelse.
7 Husk de sunde fedtsyrer til huden og hjernen
Huden og hjernen har brug for sunde fedtstoffer, så glem alt om fedtforskrækkelse, hvis du vil holde dig godt fysisk og mentalt. De essentielle fedtsyrer hedder omega-6 og omega-3. De indgår i opbygningen af alle celleoverflader og holder blandt andet hud og andre væv bløde og smidige.
Det kan især svare sig at få nok omega-3 fedtsyrer, hvor mange har lettest ved at udnytte omega-3 formerne EPA og DHA fra fed fisk og tilskud med fiskeolier.
Det viser sig, at blodets indhold af omega-3 fedtsyrer er direkte forbundet med en lavere risiko for åreforkalkning og at dø af et hjerteanfald. Det fremgår af et større epidemiologisk studie, som har været publiceret i Jama Internal Medicine.
Vidste du at hver fjerde dansker dør af en hjertekarsygdom?
8 Stærke knogler – hele livet
Vores knogler og tænder lagrer omkring 99 procent af kroppens calcium. Det er almindelig kendt, at vi behøver D-vitamin for at kunne optage calcium. Men der er også brug for magnesium, så calcium fjernes fra blodbanen og kommer helt ind i knoglerne. Samtidig forhindrer magnesium tab af calcium, når calcium er i underskud. Det betyder, at kroppen har brug for mindre calcium, når der er optimale mængder magnesium.
K2 vitamin (menakinon) indgår i dannelsen af proteiner, der sikrer, at calcium aflejres og forbliver i knoglevævet.
Således indgår calcium, magnesium, D-vitamin og K2 vitamin i opbygningen og vedligeholdelsen af stærke knogler. Det er også vigtigt med motion, der belaster knoglerne.
9 Melatonin understøtter den sunde skønhedssøvn
Vi har brug for at sove omkring otte timer i døgnet, så vi kan lade op fysisk og psykisk. Men søvnproblemer er udbredte og rammer omkring halvdelen over 65 år.
Søvnproblemer øger blandt andet risikoen for hurtigere aldringsprocesser, overvægt, neurologiske sygdomme, slagtilfælde og kræft.
Kroppens søvnmønster styres af et hormon, melatonin, som dannes i hjernens pinealkirtel. Normalt stiger niveauet af melatonin i blodet efter mørkets frembrud. Men den moderne tilværelse med kraftige lyspåvirkninger om natten bevirker, at kroppens melatoninproduktion let kommer ud af kurs, så man har svært ved at blive søvnig og sove godt.
Melatoninproduktionen kan også nedsættes af stress, natarbejde, stimulanser, sovemedicin, jetlag og mikrobølger fra elektronisk udstyr, der alt i alt kan give en dårlig søvnkvalitet.
Jo ældre vi bliver, jo mindre bliver pinealkirtlen, og jo mindre melatonin danner vi. I 60-årsalderen er melatoninproduktionen faldet til omkring det halve i forhold til 20-årsalderen. Meget tyder på, at dette kan give en dårligere søvnkvalitet.
Tilskud med melatonin giver en normal søvn og drømmeaktivitet på naturens præmisser. For der kompenseres jo blot for kroppens manglende egenproduktion. Melatonin er desuden en kraftig antioxidant, som har flere kræftforebyggende egenskaber.
Man kan kun købe melatonin i Danmark, hvis man har en recept. Men det er lovligt, at købe melatonin til eget forbrug fra andre EU-lande - både som kosttilskud og som håndkøbslægemiddel.
Ydre og indre vedligeholdelse hænger nøje sammen
Japanske kvinder har den højeste forventede levealder på 85,6 år og visse steder bliver de ofte over hundrede år. De fleste japanere har en meget flot teint og ser 10-15 år yngre ud end deres reelle alder. Det antages, at deres større indtag af fisk og skaldyr, som bidrager med selen, zink og omega-3 spiller en vigtig rolle. Til sammenligning ligger danske kvinder på en 46. plads med hensyn til forventet levealder, som er på 80,7. Så der er god plads til forbedringer.
Zmitek K et al. Te effect of dietary intake of coenzyme Q10 on skin parameters and condition: results of a randomized, placebo-comtrolled, double-blind study. PubMed 2016
Alehagen U, et al. Cardiovascular mortality and N-Terminal-proBNP reduced after combined selenium and coenzyme Q10 supplementation. Int J Cardiol. 2012
Afzal Shoaib et al. Genetically low vitamin D concentration and increased mortality: mendelian randomization analysis in three large cohorts. British Medical Journal. 2014
Mcintosh James: Age-related immune system decline slowed by antioxidants. Medical News Today 2015
Christensen BT et al. Selenanvendelse i dansk landbrug. Rapport fra DJF 2006. Videncentret for landbrug.
Clark LC et al: Effects of Selenium Supplementation for Cancer Prevention in Patients with Carcinoma of te Skin. Journal of te American Medical Association: 1996
Hertz Niels: Hjertesund senior. Ny Videnskab 2012
Linnane et al. Cellular redox activity of coenzyme Q10: effect of coQ10 supplementation on human skeletal muscle. Free Rad Res 2002
Texas A&M University. Shift work unwinds body clocks, leading to more severe strokes. 2016
Pierpaoli Walter, Regelson William. Te Melatonin Miracle. Simon and Schuster 1996
Pernille Lund. Sund og smuk hele livet. Forlaget ny videnskab 2016
hvis du vil vide mere om Q10
TIP! Se også de relaterede artikler
Hudpleje og flot teint kræver stærke antioxidanter og fedtsyrer hele livet
Hårpragt, hårtab og særlige næringsstoffers funktion for håret
Udbredt mangel på vitaminer og mineraler hos ældre
COVID-19: Hurtig og effektiv behandling med D-vitamin kan forkorte hospitalsophold og redde liv
D-vitamins evne til at forebygge kræft og andre sygdomme afhænger af magnesium
COVID-19: Mangel på D-vitamin øger risiko for hospitalsindlæggelse
D-vitamin hænger sammen med iltudnyttelse, fitness og levetid
Mangel på D-vitamin øger risikoen for virusinfektioner
Disse fire næringsstoffer er nødvendige, hvis du vil undgå forkølelse, influenza og tilstødende infektioner
Gigt, ledsmerter og inflammationer kan ofte afhjælpes med enkle tilskud
Tarmproblemer kan skyldes mangel på D-vitamin
Zink, sårheling, hudsygdomme og hårtab
Næringsfattig kost øger risikoen for kræft
Mange småbørn mangler D-vitamin
Kroniske inflammationer er den største dødsårsag
Usunde kostvaner er skyld i de fleste dødsfald
D-vitamin forebygger influenza og luftvejsinfektioner
D-vitamin i større doser reducerer risiko for kræft
Fordobling af ADHD og andre psykiatriske diagnoser til børn
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering